Pokcik mokcik, adik kakok, abe-abe, assalamualaikum.
Hmm, ado ko pokcik atau mokcik hok baco blog ni eh? Koya la ambo. Hah, jadi nyo pado ini hari ambo nok rrroyak cerito lamo. Ambo teringat kisoh ni sebab tadi ambo main bola di Playstation, pahtu ambo score goal hok memukau diri ambo sendiri. Ganah sunggoh. OK jom kito rewind balik maso, kito gi balik pado tahun 2001, yakni 8 tahun lepas (2009 - 8 = 2001).
Maso tu Playstation 1 pong serro biso sunggoh doh. Loni Playstation 1 tu, budok kkapong pon tidok pelik kelih doh. Ambo baru abih skoloh tikatae 5 pado tahun 2001. So ambo pon kelik ko umoh ambo di SS14, Subang Jaya. Baruuu jah ppindoh mari KL nga family ambo maso tuh.
Jiji, my cute cousin, just 5 years old at that time, sokmo mari umoh ambo bilo hujung minggu. Ado satu malae tu, ambo nga abe ambo, main game bola Fifa di Playstation. Lewat malae doh, agok-agok pukol 11 kot maso tuh. Sunyi jugok la. Acu jah nok main game, eh eh ehhhhhhhhh, Jiji bangun la pulokkkkk.
Aloh, susoh la. Jiji suko bena gih mmain game. Tapi dio tok tahu ggapo pon. Ho la, baru 5 tahun, pecet-pecet control game jah, tapi dio still enjoy. Hmmmm. Hehehe, jahak tok jahak ambo nga abe ambo, duo-duo stuju nok 'tipu' budok kecik tuh....
Demo pikir la, control game, 2 jah hok buleh 'plug in
'. Tapi control ado 3, satu tu, punoh. Haa, hok punoh tu, wak lolok 'plug in
', padahal hujung dio selit bowoh console game. Pah bui ko Jiji mmain. Hok 2 tu lagi, ambo nga abe ambo la main. Jahak weh! Siyye ko Jiji, jjelir lidoh-lidoh dok pecet control, ingat ko dok kawal players di screen TV.
Suddenly, ambo score goal, dari jauh, bola deras menerjah gawang goal. Meme tok logik score peseng tuh! Ambo nga abe ambo pon, apo lagi, kkejut la, and we were shouting,Giiiiiiiiiiiilo! Oi giiiiiiiilo la goal tuuuuuuh! Giiiiiiiilo weii giloooooooooo! Fuuuuuuuuuuh giiiiiiloooooo!!!
Jiji hok dok ttepi tu, mmmmph, tok ingat ko dio doh la wehhh. Dio pelik la, heran, bokali dalae ppalo dio dok pikir, 'whats going on la now?'
. Ambo nga abe ambo tok abih menyupoh lagi, when Jiji tepuk-tepuk palo lutut ambo, pah tanyo,"Abe, abe, Jiji ko hok gilo be?"
Malam tu, ambo nga abe ambo dok suko 'kik kik kik
' sapa 4 pagi, nok tido pon susoh, teringat ko innocent Jiji.
ewe_Latn min_Latn min_Latn min_Latn min_Latn vec_Latn min_Latn min_Latn min_Latn bos_Latn bam_Latn min_Latn min_Latn